open-index/open-wikipedia-markdown huggingface dataset:
Լեսլի Ագամս

**Լեսլի Ագամս** (, ), ամերիկացի դերասանուհի և երգչուհի, «Էմմի» և «Թոնիի» մրցանակակիր, մեծ հաջողությունների է հասել բրոդվեյան մյուզիքլների շնորհիվ։ Հեռուստադիտողին նա առավել հայտնի է Քիզի Ռեյնոլդսի դերով, որը նրան բերել է «Էմմի» և «Ոսկե գլոբուս» մրցանակների առաջադրումներ։

## Կյանք և գործունեություն
Լեսլի Ագամսը ծնվել է Նյու Յորքում և սովորել է Ջուլիարդ դպրոցում։ Հիսունականների հաջողակ երգչուհի Հիլա Ջոնսի դուստրն է, նա հեռուստատեսությունում իր գործունեությունը սկսել է դեռ մանուկ հասակում։

1968 թվականին «Hallelujah, Baby!» մյուզիքլի համար Ագամսին է շնորհվել «Թոնի» մրցանակ` կնոջ լավագույն դերակատարման համար։ Հաջորդ տարի նա ստացել է անձնական հեռուստաշոու՝ դառնալով առաջին աֆրո-ամերիկացի կին-հաղորդավարուհին ազգային հեռուստատեսությունում։ Յոթանասունականներին նա կենտրոնացել է դերասանական գործունեության վրա և հանդես է եկել «Ինքնաթիռներ առևանգողը» (1972), «Սև աղջիկը» (1972) և «Խեղճ Էդին» (1975) ֆիլմերում։

Լեսլի Ագամսի գործունեության բարձրակետին է հասել 1977 թվականի «Արմատներ» մինի սերիալում գլխավոր՝ Քիզիի դերով, որը մեծ հաջողություն է ունեցել քննադատների և հեռուստադիտողների շրջանում և ներառվել է հեռուստեսության պատմության մեջ ամենադիտված ծրագրերի եռյակի մեջ։ Այդ դերը դերասանուհուն բերել է «Էմմի» մրցանակաբաշխության նոմինացիա՝ մինի սերիալում կամ ֆիլմում կնոջ լավագույն դերակատարման համար և «Ոսկե գլոբուս» հեռուստասերիալում կնոջ լավագույն դերակատարման համար։ Երկու տարի հետո նա նկարահանվել է ևս մեկ խոշոր մինի սերիալում` «Սպիտակ տան կուլիսներում»։

Ութսունականներից սկսած՝ Ագամսը այլևս պարբերաբար չէր հայտնվում էկրանին` նախապատվություն տալով թատրոնին։ Նա ևս մեկ անգամ առաջադրվել է «Թոնի» մրցանակի 2001 թվականին «Հեդլի II արքա» ներկայացման մեջ դերի համար։ 1983 թվականին նա ստացել է «Էմմի» մրցանակ իր ևս մեկ հեղինակային շոուի համար։

2016 թվականին Ագամսը վերադարձել է էկրան «Դեդփուլ» կինոֆիլմում դերով։ Դրանից հետո նա հրավիրվել է Լյուցիսի մահացած մոր դերի համար՝ «Կայսրություն» օճառային օպերայում։

## Ֆիլմագրություն
* Երկու շաբաթ ուրիշ քաղաքում (1962)
* Ինքնաթիռներ առևանգողը (1972)
* Սևը (1972)
* Աղքատ Էդի (1975)
* Շուգար Հիլ (1993)
* Դեմ առ դեմ (2009)
* Դեդփուլ (2016)
* Դեդփուլ 2 (2018)

## Ծանոթագրություններ

## Արտաքին հղումներ
* Պաշտոնական կայք
* Լեսլի Ագամսը IBDB կայքում
* 

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հաղորդավարուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի դերասանուհիներ
Կատեգորիա:Թատրոնի ամերիկացի դերասանուհիներ
Կապ դ’Այ

**Կապ դ’Այ** ()՝ համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Նիցցայի շրջանի Բոսոլեյ կանտոնում։ Մինչև 2015 թվականի մարտ ամիսը, համայնքը վարչականորեն դասվում էր վերացող շրջանների շարքին (Նիցցայի շրջան)։

Կոմունայի մակերեսը կազմում է 2,04 կմ², իսկ բնակչությունը՝ 4887 մարդ(2016 թվական), 4741 մարդ (2012), Բնակչության խտությունը` 2324,0 մարդ/կմ²։

## Բնակչություն
2011 թվականին բնակչության թիվը կազմում էր 4877 մարդ, իսկ 2012 թվականին՝ 4741 մարդ։

Բնակչության թվաքանակի աճի դինամիկան`


ImageSize = width:450 height:300
PlotArea = left:50 right:30 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:5000
ScaleMajor = unit:year increment:1000 start:0 gridcolor:blue
ScaleMinor = unit:year increment:250 start:0 gridcolor:gray1
PlotData =
  bar:1962 color:pink width:1
   from:0 till:3541 width:15 text:3541 textcolor:black  fontsize:8px
  bar:1968 color:pink width:1
   from:0 till:4200 width:15 text:4200 textcolor:black  fontsize:8px
  bar:1975 color:pink width:1
   from:0 till:4282 width:15 text:4282 textcolor:black  fontsize:8px
  bar:1982 color:pink width:1
   from:0 till:4402 width:15 text:4402 textcolor:black  fontsize:8px
  bar:1990 color:pink width:1
   from:0 till:4859 width:15  text:4859 textcolor:black  fontsize:8px
  bar:1999 color:pink width:1
   from:0 till:4532 width:15  text:4532 textcolor:black  fontsize:8px
  bar:2006 color:pink width:1
   from:0 till:4887 width:15  text:4887 textcolor:black  fontsize:8px
  bar:2012 color:pink width:1
   from:0 till:4741 width:15  text:4741 textcolor:black  fontsize:8px


## Տնտեսություն
2010 թվականին 3224 աշխատունակ մարդկանցից 2431-ը տնտեսապես ակտիվ էին, իսկ 793-ը՝ ոչ ակտիվ։ Ակտիվության ցուցանիշը 1999 թվականին կազմում էր 75,5 %։ 2431 ակտիվներից  2244-ն էին աշխատում։ 793-ից 285 մարդ աշակերտներ և ուսանողներ էին, 195-ը՝ թոշակառու, իսկ 313՝ ոչ ակտիվ այլ պատճառներով.

2010 թվականին հաշվարկվում էր 2095 տնային տնտեսություն, որտեղ բնակվում էր 4433,0 մարդ, իսկ հարկերից շահույթը կազմում էր 22 հազար եվրո։

## Ծանոթագրություններ

Կատեգորիա:Ծովափնյա Ալպեր գավառի բնակավայրեր
Կատեգորիա:Ֆրանսիայի քաղաքներ
Մեդիսոն ՄաքԼաֆլին

**Մեդիսոն ՄաքԼաֆլին** (, ), ամերիկացի դերասանուհի։ Հայտնի է Քրիսի Չեմբերս դերով the CW հեռուստաալիքի «Գերբնական» և Անաբեթ «Անի» Լիսբոն դերով CBS հեռուստաալիքի «Մենտալիստը» հեռուստասերիալներում։

## Անձնական կյանք
ՄաքԼաֆլինը ծնվել է Լուիզիանա նահանգի Բաթոն Ռուժ քաղաքում։ Նա ունի երեք քույր՝ Մարիսան, Մալորին և Մարինը։

## Ֆիլմագրություն

## Ծանոթագրություններ

## Արտաքին հղումներ
*

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոռեժիսորներ
Էկտոր Բոնիլյա

**Էկտոր Էրմինա Բոնիլյա Ռեբենտուն** (, ), հայտնի մեքսիկացի դերասան, ռեժիսոր, հնչյունավորող դերասան և պրոդյուսեր։

## Կենսագրություն
### Վաղ տարիներ

Էկտոր Բոնիլյան ծնվել է 1939 թվականի մարտի 14-ին Թելենթա դե Օկամպո տեղանքում, մեքսիկական Պուեբլա նահանգի *Cuetzalan* քաղաքից ոչ հեռու։ Վաղ տարիքում Էկտորը հայտնել է ծնողներին դերասան դառնալու մասին։

### Գործունեություն
Պատանի տարիքում Էկտոր Բոնիլյան մեքսիկական *INBA* թատրոնի թատերախմբի անդամ էր։

Էկտոր Բոնիլյան ֆիլմում առաջին անգամ խաղացել է 1962 թվականին և հանդես է եկել 75 ֆիլմերում ու սերիալներում և դեռ շարունակում է նկարահանվել։

### Անձնական կյանք
Դերասան Էկտոր Բոնիլյան ունեցել է երկու կին։ Առաջին կինը եղել է մեքսիկացի դերասանուհի Սոկոռո Բոնիլյան, նրանց երջանկությունը երկար չի տևել, զույգ բաժանվեցլ է այն պատճառով, որ նրանց հետաքրքրում էր միայն կինոն, իսկ անձնական կյանքի համար ժամանակ չէր մնում և Սոկոռոն նրա մասին չէր էլ մտածում։ Սոկոռոյի և Բոնիլյայի ամուսնությունը հաշվարկքվ էր, Սոկոռոն ամուսնացել էր Էկտորի հետ, քանի որ ուզում էր իր համար ճանապարհ հարթել դեպի կինո և հասավ դրան, բայց անձնական կյանք նրանց միջև չկար և դրանից հետո Սոկոռոն Էկտոր Բոնիլյայից հետո այլևս չի ամուսնացել։ Դերասանի երկրորդ կինը Սոֆիա Ալվարեսն է։ Զույգը ունի երեք որդի՝ Լեոնորը, Սերխիոն և Ֆեդերիկոն։

## Ֆիլմագրություն
### Սերիալներ
* 1967 — Կենդանիների տունը — *Ռամիրո*
* 1970 — Կատու — *Պարիս*
* 1971 — Հարսանեկան քող
* 1973 — Նամակ առանց հասցեի
* 1973 — Օտարականը գյուղում
* 1974 — Թշվառություն 
* 1975 — Պալոմա — *Ալեխանդրո*
* 1975 — Անպաշտպան
* 1977 — Սիրո պայմանագիր — *Հիլմերո*
* 1978 — Վիվիանա — *Խորխե Արմանդո Մոնսադա*
* 1981 — Սոլեդադ — *Խեսուս Սանչես Ֆուենտես*
* 1982 — Վանեսա — *Լուսիանո դե Սայնթ Հերմայն*
* 1983 — Կրքոտ Իզաբելա — *Ադոլֆո Քասթանեդո*
* 1986 — Փառք և դժոխք — *Միգել Վալյարթա*
* 1987—1988 — Վայրի վարդը — *Պուչո, Մարիի Ելենի Տոռես դե Ռոբլեսի սիրեկան*
* 1988 — Բռնվածը — *Գոնսալո Ռոդրիգես*
* 1988 — Փողոցի վերջին տունը — *Սեսար*

## Պարգևներ և մրցանակներ
### TVyNovelas
* 1983 — Լավագույն դերասան — Վանեսա — Առաջադրում
* 1985 — Լավագույն դերասան — Կրքոտ Իզաբելա — Առաջադրում
* 1990 — Լավագույն բացասական կերպար — Փողոցի վերջին տունը — Հաղթանակ

## Ծանոթագրություններ

## Արտաքին հղումներ
* [Էկտոր Բոնիլյա [ԿինոՊոիսկ] կայքում]

Կատեգորիա:Մեխիկո քաղաքում ծնվածներ
Կատեգորիա:Մեքսիկայում ծնվածներ
Կատեգորիա:Մեքսիկացի դերասաններ
Կատեգորիա:Մեքսիկացի ռեժիսորներ
Կատեգորիա:Պրոդյուսերներ
Կատեգորիա:Մեքսիկացի կինոդերասաններ
Կատեգորիա:Մեքսիկացի կինոռեժիսորներ
Կատեգորիա:Մեքսիկայի քաղաքական գործիչներ
Կատեգորիա:Հնչյունավորողներ
Դումյաթ (մուհաֆազ)

**Դումյաթի մարզ** (), Եգիպտոսի Արաբական Հանրապետության 29 մուհաֆազաներից մեկը։ Դումյաթի մաուֆազայի վարչական կենտրոնը համարվում է համանուն քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ելք ունի։

Մաուֆազան զբաղեցնում է 1 942 կմ² տարածք և համարվում է 27-րդ ամենամեծ վարչական միավորը երկրի ներսում։ Համարվում է Եգիպտոսի Արաբական Հանրապետության զբոսաշրջային կենտրոններից մեկը։

## Վարչական բաժանում
Մաուֆազան կազմված է 4 վարչական կենտրոններից, ինչպես նաև 10 քաղաքային և 35 գյուղական խորհուրդներից։ Այստեղ կան 59 գյուղեր և 722 փոքրիկ բնակավայրեր։ Դումյաթի մարզի կազմի մեջ մտնող շրջաններն են
* Դումյաթ ()
* Կաֆր Սաադ ()
* Բասյուն ()
* Ֆարիսկուր ()
:*և այլն։*

## Բնակչություն
2014 թվականի տվյալներով մաուֆազայի ընդհանուր բնակչությունը կազմում է 1 092 316 մարդ։ Այդ ցուցանիշով այն գրավում է 18-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 1200,35 մարդ/կմ²։

Հիմնական բնակիչները արաբներն են, որոնք մեծ մասամբ դավանում են իսլամ։ Մյուս խոշոր ազգային փոքրամասնություններն են բեդվիններն ու նուբիացիները։

Դումյաթի մուհաֆազայի պաշտոնական լեզուն արաբերեն է, որը աֆրասիական ընտանիքի սեմական լեզվախմբին պատկանող լեզու է։

## Ծանոթագրություններ

## Նշումներ

Կատեգորիա:Եգիպտոսի մուհաֆազաներ
Կատեգորիա:Նեղոսի դելտա
Նեկար

մինի|
**Նեկար** ( , ), գետ Գերմանիայում, Բադեն-Վյուրթեմբերգի դաշնային հողում։ Երկարությունը 367 կմ է, ավազանի մակերեսը՝ 14 000 կմ²։ Թափվում է Մանհայմ շրջանի Հռենոս գետը (գլխավոր վտակներից է)։ Նեկարի ափը խիտ է բնակեցված, գետի երկայնքով գտնվում են տասնյակ խոշոր քաղաքներ։ Սկիզբ է առնում Շվարցվալդ և Շվաբսկիյ Ալբի լանջերից, հիմնականում հոսում է նեղ կիրճերով, հովիտներով և շատ գալարուն է։ Ջրի միջին սպառումը 130 մ³/վրկ է, ամենամեծ հոսքը փետրվարին և մարտին է։ Ձմռանը խիստ սառում է։ Նավարկությունը մինչև Պլոխինգեն քաղաքի մոտ է (203 կմ), բավականին մեծ տարածքում Նեկարը ջրանցք և նավանցում է։ Նեկար անվանումը ունի կելտական ծագում, որը նշանակում է «վարար ջուր»։ Անվան զարգացումը սկսվել է նախաքրիստոնեական ժամանակներում՝ Nikros անունով, նախաեվրոպական nik բառից, որը նշանակում է «նետել», որը Nicarus և Neccarus ձևով դարձել է Necker, իսկ հոտո այժմյան Neckar: Նեկարը գտնվում է «Շվենինգերյան ճահիճ» բնապահպանական գոտում (), որը գտնվում է Ֆիլինգեն Շվենինգեն և Շվարցվալդ քաղաքների մոտակայքում։ Գետը նավարկելի է Մանհայմից մինչև Պլոխինգեն։ Նեկարի վտակներից ոչ հեռու գտնվում են նաև Դանուբի վտակները։ Գետի երկայնքով տեղակայված են 27 կամուրջներ։

## Նավահանգիստներ

* Մանհայմ
* Հայլբրոն
* Պլոխինգեն
* Շտուտգարտ

## Այլ քաղաքներ
ձախից|800px|մինի|Գետը Գեյդելբերդից
ձախից|800px|մինի|Ցվինգենբերգ: Քաղաք և ամրոց
ձախից|800px|մինի|Գետը Նեկարշտայնախ քաղաքից
* Ֆիլինգեն Շվենինգեն
* Ռոթվայլ
* Նեքարի Էսլինգեն
* Տյուբինգեն
* Հայդելբերգ

## Գրականություն
* 

## Արտաքին հղումներ
* Neckar: Interaktiver Gewässerführer und Kilometrierung

Կատեգորիա:Հռենոս գետի վտակներ
Կատեգորիա:Բադեն-Վյուրթեմբերգի գետեր
Կատեգորիա:Հեսսենի գետեր
Դոուսոն (Կանադա)

**Դոուսոն** (), փոքր քաղաք կանադական Յուկոն տարածքում։

## Պատմություն
Բնակավայրը հիմնադրվել է 1896 թվականին։ 1897 թվականի սկզբին բնակավայրն իր անվանումն ստացել է երկրաբան Ջորջ Մերսերա Դոուսոնի պատվին։ 1898-1952 թվականներին եղել է Յուկոնի մայրաքաղաքը։ 1897-1899 թվականների ոսկե տենդի ժամանակ տարածքում բնակվել է 40,000 մարդ, իսկ 1902 թվականին՝ բնակչությունը կազմել է 5000  մարդ․ այդ ժամանակից բնակչության թիվը աստիճանաբար նվազել է, թեև 1980-ական թվականներին սկսել է աճել։

## Կլիմա
Քաղաքի կլիման սառն է և դաժան, ձմեռը երկար է (հունվարի միջին ջերմաստիճան՝ -26&nbsp;°C), իսկ ամառը կարճ է (հուլիսի միջին ջերմաստիճան՝ +15,5&nbsp;°C): Ամենացածր ջերմաստիճանը արձանագրվել է 1979 թվականի փետրվարի 11-ին, կազմել է -55,8&nbsp;°C, իսկ առավելագույն ջերմաստիճանը արձանագրվել է 1983 թվականի մայիսի 31-ին և կազմել է +34,7&nbsp;°C:

## Բնակչություն
Ըստ մարդահամարի տվյալների 2011 թվականին Դոուսոնի բնակչությունը կազմել է 1319 մարդ։ Քաղաքը և նրա շրջակայք հաճախում է մոտ 60,000 զբոսաշրջիկ։

*Բնակչության թվի դինամիկան տարբեր տարիներին*

*Աղբյուրներ*

## Պատկերասրահ


Պատկեր:Dawson City downtown.jpg|Դոուսոնի կենտրոնը
Պատկեր:Klondike Kate's Restaurant.JPG|Klondike Kates ռեստորանը
Պատկեր:Jack London`s cabin.JPG|


## Ծանոթագրություններ

## Գրականություն

* Даусон-Сити // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
* Джек Лондон, книга Смок Белью

Կատեգորիա:Կանադայի քաղաքներ
Կատեգորիա:1896 թվականին հիմնադրված բնակավայրեր
Դվին ՖԱ

**Ֆուտբոլային Ակումբ Դվին Արտաշատ** (), հայկական ֆուտբոլային ակումբ Արարատի շրջանի Արտաշատ քաղաքում։

Ակումբը հիմնադրվել է 1982 թվականին և կոչվել «*Օլիմպիա Արտաշատ*»։ 1992 թվականին ակումբը վերանվանվել է «*Արտաշատ ՖԱ*»։

Թիմը կազմալուծվել է 1995 թվականին և այլևս ֆուտբոլային գործունեություն չի ծավալել։

## Վիճակագրութուն

## Ծանոթագրություններ

## Արտաքին հղումներ
* Էջը www.weltfussballarchiv.com կայքում  
* Էջը foot.dk կայքում  
* Էջը klisf.info կայքում 

Կատեգորիա:Հայկական ֆուտբոլային ակումբներ
C++ դիզայն և էվոլյուցիա

**«C++ դիզայն և էվոլյուցիա»** (, **D&E**), Բյորն Ստրաուստրուպի հեղինակած գիրք, որտեղ նկարագրվում է C++ լեզվի ստեղծումը։ Թարգմանվել է նվազագույնը 6 լեզվով։

Գրքում հիմնական ուշադրություն է դարձվում «Սի դասերով» սկզբնական ծրագրից մինչև ներկայիս դրության դիզայնի և լեզվի էվոլյուցիայի քայլերին և նկարագրվում է լեզուների հասկացությունների զարգացումը։ Նաև Ստրաուստրուպը գրքում մանրամասնորեն ցույց է տվել C++ և Սիմուլայի լեզվի ընդհանուր կապը։

C++ պատմության մասին հոդված գրելու գաղափարը Ստրաուստրուպին առաջարկել են 1993 թվականին ծրագրավորման լեզուների պատմության ԱՍՄ-ի երկրորդ կոնֆերանսի ժամանակ (ԱՍՄ HOPL—2)։ Ուրիշների հետաքրքրությունը ոգեշնչեց նրան ավելի լուրջ մոտենալ գործին, և 1994 թվականին գրվեց մի ամբողջ գիրք։

1994 թվականին «Dr. Dobb’s Journal» ամսագիրը գրքին շնորհեց «Productivity Award» պարգևը։

## Տես նաև
* C++ ծրագրավորման լեզու

## Ծանոթագրություններ

## Արտաքին հղումներ
* 
* 

Կատեգորիա:Ծրագրավորման լեզուներ
1ԳՆ110

**1ԳՆ110**, ռուսական արտադրության գիշերային նշանոց։ Նախատեսված է կռվի դաշտը և կրակահերթերի վայրերը եղանակային վատ պայմաններում դիտարկելու համար, որն ամրացվում է հակատանկային ՁՀՆ-29 նռնականետի վրա։ Այս մոդելը ստեղծվել է «Տոչպրիբոր» ԿԴԲ-ում, արտադրվել է «Նովոսիբիրսկի սարքաշինական գործարան» ԲԲԸ-ում (ք․ Նովոսիբիրսկ)։

## Կառուցվածք

Նշանոցի կառուցվածքը թույլ է տալիս կարգավորել ջերմաստիճանի մուտքը դեպի նշանոց տարբեր եղանակային պայմաններով՝ թույլ չտալով, որ կլիմանային  տարբեր փոփոխություններն ազդեն նշանոցի արդյունավետության վրա։ Նշանոցն ունի մեխանիզմն ու պայծառությունը կարգավորելու, ինչպես նաև լուսավորությունը ավտոմատ կերպով կարգավորելու հնարավորություն։

## Մոդելներ

* **1ԳՆ113** նախատեսված է՝ ԴՀ-98 դիպուկահար հրացանի համար։

## Մոդելների մարտավարատեխնիկական բնութագիր

## Ծանոթագրություններ

## Արտաքին հղումներ
* 1ԳՆ110 և 1ԳՆ113 գիշերային նշանոցների նկարագրությունը ''gunsru.ru'' կայքում 
* 1ԳՆ110 գիշերային նշանոցի նկարագրությունը արտադրողի կայքում

Կատեգորիա:Զենք այբբենական կարգով
Կատեգորիա:Ռուսաստանի զենք
Չխոուշ (Զուգդիդի շրջան)

**Չխոուշ** (), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։

## Աշխարհագրություն
Աշխարհագրորեն Չխոուշ գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 160 մետր բարձրության վրա։

Օիրեմեը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Չխոուշի հեռավորությունը կազմում է 10 կմ։

## Բնակչություն
Ըստ 2014 թվականի մարդահամարի տվյալների՝ Չխոուշի բնակչությունը կազմում է 188 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։

## Տես նաև
* Սամեգրելո և Զեմո-Սվանեթ
* Զուգդիդի շրջան

## Ծանոթագրություններ

Կատեգորիա:Զուգդիդի մունիցիպալիտետի բնակավայրեր
Կատեգորիա:Վրաստանի գյուղեր
Տորոնտոյի կինոփառատոն

thumb|250px|2010 թվականի սեպտեմբերի 11-ի TIFF Bell Lightbox-ը՝ կինոփառատոնի բացման սկզբում
**Տորոնտոյի միջազգային կինոփառատոն** (), ամենամյա կինոփառատոն, որն անցկացվում է Տորոնտոյում (Կանադա)՝ սկսած 1976 թվականից։ Ներկայումս փառատոնը սովորաբար սկսվում է կանադական Աշխատավորների օրից (, սեպտեմբերի առաջին երկուշաբթի) հետո առաջին սեպտեմբերյան հինգշաբթի օրվա երեկոյան և տևում տասը օր։

## Պատմություն
Փառատոնը առաջացել է 1976 թվականին որպես «փառատոների փառատոն», որտեղ ցուցադրվում էին ֆիլմերի հավաքածուներ այլ փառատոներից։

## Ժամանակակից զարգացում
Աշխարհի ամենախոշոր կինոփառատոներից մեկն է․ 2007 թվականին մրցույթին ներկայացվել է 4156 ֆիլմ, որոնցից ընտրվել և ցուցադրվել է 349-ը (55  երկրներից) 19 ծրագրի շրջանակում։

## Հանդիսատեսի համակրանքի մրցանակ
Ի տարբերություն այլ շատ կինոփառատոների՝ այստեղ բացակայում է պաշտոնական ժյուրին և գլխավոր մրցանակը համարվում է *Հանդիսատեսի համակրանքի մրցանակը*, որը տրվում է հանդիսատեսի քվեարկության արդյունքների համաձայն։

Հաղթողներ․
* 1978՝ *Ընկերուհիներ*
* 1979՝ *Լավագույն տղան*
* 1980՝ *Վատ ժամանակ*
* 1981՝ *[[Հրեղեն մարտակառքեր]]*
* 1982՝ *Փոթորիկ*
* 1983՝ *[[Մեծ հիասթափություն]]*
* 1984՝ *[[Տեղեր սրտում]]*
* 1985՝ *[[Պաշտոնական տարբերակ]]*
* 1986՝ *Ամերիկյան կայսրության մայրամուտ*
* 1987՝ *[[Արքայադուստր-հարսնացու]]*
* 1988՝ *[[Կանայք նյարդային պոռթկման եզրին]]*
* 1989՝ *[[Ռոջերը և ես (ֆիլմ)|Ռոջերը և ես]]*
* 1990՝ *[[Սիրանո դե Բերժերակ (ֆիլմ, 1990)|Սիրանո դե Բերժերակ]]*
* 1991՝ *[[Արքա ձկնորս (ֆիլմ)|Արքա ձկնորս]]*
* 1992՝ *[[Խստորեն կանոններով (ֆիլմ)|Խստորեն կանոններով]]*
* 1993՝ *[[Խորամանկը (ֆիլմ, 1993, Մեծ Բրիտանիա)|Խորամանկը]]*
* 1994՝ *[[Հոգևորական (ֆիլմ)|Հոգևորական]]*
* 1995՝ *Անտոնիա*
* 1996՝ *[[Փայլ (ֆիլմ, 1996)|Փայլ]]*
* 1997՝ *Կախված այգի*
* 1998՝ *[[Կյանքը հիասքանչ է (ֆիլմ, 1997)|Կյանքը հիասքանչ է]]*
* 1999՝ *[[Գեղեցկություն ամերիկյան ձևով]]*
* 2000՝ *[[Գաղտագողի վագր, թաքնված վիշապ]]*
* 2001՝ *[[Ամելի]]*
* 2002՝ *[[Թամբած կետին (ֆիլմ)|Թամբած կետին]]*
* 2003՝ *[[Ձատոյչի]]*
* 2004՝ *[[Հյուրանոց «Ռուանդա» (ֆիլմ)|Հյուրանոց «Ռուանդա»]]*
* 2005՝ *[[Ցոցի]]*
* 2006՝ *Բելլա*
* 2007՝ *[[Արտահանման արատ]]*
* 2008՝ *[[Միլիոնատերը ետնախորշից]]*
* 2009՝ *[[Գանձ (ֆիլմ, 2009)|Գանձ]]*
* 2010՝ *[[Թագավորի ելույթը]]*
* 2011՝ *[[Եվ ու՞ր մենք հիմա]]*
* 2012՝ *[[Հույսի շողերի հավաքածուն]]*
* 2013՝ *[[12 տարվա ստրկություն]]*
* 2014՝ *[[Իմիտացիայի խաղ]]*
* 2015՝ *[[Սենյակ (ֆիլմ, 2015)|Սենյակ]]*

## Ծանոթագրություններ

## Արտաքին հղումներ
* 
* Տորոնտոյի միջազգային կինոփառատոն

Կատեգորիա:Միջազգային կինոփառատոներ
Կատեգորիա:Կանադայի կինեմատոգրաֆիա
Կատեգորիա:1976 հիմնադրված կազմակերպություններ
Նաիրի ՖԱ

**Նաիրի Մարզական ակումբ** (), հայկական ֆուտբոլային ակումբ Երևանում։

Ակումբը հիմանդրվել է 1954 թվականին։ 2000 թվականին ակումբը կազմալուծվել է և ավարտել իր գործոնեությունը հայկական ֆուտբոլում։

## Վիճակագրություն

## Ձեռքբերումներ
* Հայաստանի առաջնության բրոնզե մեդալակիր - 1998

## Ծանոթագրություններ

## Արտաքին հղումներ
* Էջը www.weltfussballarchiv.com կայքում  
* Էջը klisf.info կայքում 
* Էջը national-football-teams.com կայքում 

Կատեգորիա:Հայկական ֆուտբոլային ակումբներ
Կատեգորիա:Սպորտը Երևանում
Կարաս՝ երկրաչափական զարդանախշով (մ.թ.ա. 3-րդ հազարամյակ, Կառնուտ)

**Կարաս՝ երկրաչափական զարդանախշով**, մ. թ. ա. 3-րդ հազարամյակի կարաս, որը հայտնաբերվել է Հայաստանի Շիրակի մարզի Կառնուտ գյուղում։ Ներառված է Հայաստանի պատմության թանգարանի հավաքածուում 2859-118 համարի ներքո։

## Նկարագրություն
Իրանի վերին մասը բոլորված է նրբագիծ երկրաչափական գոտիով, որը կազմված է ռոմբերից, եռանկյուններից, զիգզագներից, խաչերից և կիսապարույրներից։ Այս նշանները պաշտամունքային թալիսման-խորհրդանիշեր են, անոթի պարունակության յուրահատուկ հմայիլ պահպանակներ, որոնցից հին հավատալիքներում վերագրվում էր առանձնահատուկ կախարդական իմաստ։

## Ծանոթագրություններ

## Աղբյուրներ
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
Իմփայեր

**«Իմփայեր»** (), Էնդի Ուորհոլի ֆիլմն է նվիրված Իմփայր Սթեյթ Բիլդինգին երկնաքերին։

Ֆիլմը նկարահանված է մի դուբլով՝ առանց մոնտաժման։ Այն ստեղծվել է Իմփայր Սթեյթ Բիլդինգի ուղղությամբ տեսախցիկի ֆիքսման միջոցով։ Ֆիլմի անվանումը բառախաղ է շենքի անվանման հետ։

## Ստեղծման պատմություն
1964 թվականի հուլիսին Էնդի Ուորհոլը ընկերների հետ բարձրացել է Time Life Building երկնաքերի 44-րդ հարկ, տեղադրել տեսախցիկ և 6 ժամ 40 րոպե նկարահանել դիմացը գտնվող Իմփայր Սթեյթ Բիլդինգը, որն այդ ժամանակի աշխարհի ամենաբարձր շինությունն էր։ Քանի որ ֆիլմը նկարահանվել էր 24 կադր վայրկյանում, բայց ցուցադրվել՝ 16 կադր վայրկյանում արագությամբ, ֆիլմի տևողությունը 8 ժամ 5 րոպե է։ Ֆիլմի բազմաթիվ կարճ տարբերակները հեղինակի կողմից երբեք չեն ընդունվել։

Ֆիլմի ժամանակ տեսախցիկը անշարժ է, համարյա ոչինչ տեղի չի ունենում․ քաղաքը մթնում է, վառվում են լույսերը, ժամանակ առ ժամանակ պատուհանի վրա կարելի է նկատել Էնդի Ուորհոլի կամ իր ընկերների մարմնի արտացոլանքը ֆիլմի կեսին մոտ մի դրվագում ինքնաթիռ է անցնում։

## Մշակութային արժեք
Էնդի Ուորհոլի շատ համակիրներ արտահայտվել են ֆիլմի օգտին՝ պնդելով, որ այն ընդգծում է բազմաթիվ ֆիլմերի տաղտկալիությունը և դատարկությունը։ Ինքը՝ Ուորհոլը թերահավատորեն է մոտենում այդպիսի մեկնաբանությանը՝ իր ֆիլմը բնութագրելով որպես «ֆիլմ-որմնանկար», «8-ժամյա էրեկցիա» կամ «մարդկության պատմության ամենաերկար պոռնոֆիլմ»։

2004 թվականին ֆիլմը ճանաչվել է պատմական, մշակութային և էսթետիկապես արժեքավոր և ընդգրկվել է ԱՄՆ Կոնգրեսի գրադարանի ազգային ֆիլմերի ցուցակում։

## Հետաքրքիր փաստեր
* Երբ Ուորհոլից հարցրել են, թե ինչո՞ւ է նա նկարել այդպիսի տարօրինակ փորձարարական ֆիլմ, նա ուղղակի պատասխանել է․ «Տեսնելու համար, թե ինչպես է անցնում ժամանակը»
* Ֆիլմը նկարահանվել է 1964 թվականի հունիսի 25-26-ը՝ 20:06֊ից մինչև գիշերվա 2:42֊ը՝ Time-Life Building շենքում տեղակայված Rockefeller Foundation֊ի գրասենյակից, որը շենքի 41-րդ հարկում էր՝ նկարահանման օբյեկտից 16 թաղամաս այն կողմ
* Ֆիլմի յուրահատկության պատճառով այն չէր օգտագործվում տնային դիտման համար, այլ միայն որպես թանգարանային ցուցանմուշ՝ շարժական կինոփառատոնների համար։

## Ծանոթագրություններ

Կատեգորիա:1964 ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վավերագրական ֆիլմեր
Կատեգորիա:Համր ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:1960-ականների ամերիկյան ֆիլմեր
Կյանք կամ դրա նման ինչ-որ բան

**Կյանք կամ դրա նման ինչ - որ բան** (), ռեժիսոր Սթիվեն Հերեկի ֆիլմը։

## Սյուժե
Ռեպորտյոր Լեննի Կերրիգանը հարցազրույց է վերցնում ֆուտբոլային խաղի հետ կապված անտուն մարդուց։ Բայց մուրացկանը աղջկա հարցերին պատասխանելու փոխարեն, կանխագուշակում է նրա մահը մեկ շաբաթ հետո, իսկ ավելի կոնկրետ հաջորդ չորեքշաբթի։ Լեննին շակի մեջ է, չգիտի հավատա, թե ոչ, բայց այդ մարդու գուշակած մի քանի բաներ կատարվում են և աղջիկը սկսում է հավատալ։
 
Լեննին որոշում է, որ եկող շաբաթվա ընթացքում պետք է հասցնի շատ բան անել։ Հնարավոր է, որ նա խորամակի մահին կամ փոխի իր ճակատագիրը, չէ որ ամեն ինչ իր ձեռքերում է։ Նա գտնում է օգնական, ի դեմս իր համակրելի ծառայակից Փիթին, ով և դառնում է նրա հարցերի հատասխանը։

## Դերերում
* Անջելինա Ջոլի - Լեննի Կերրիգան
* Էդվարդ Բյորնս - Փիթ
* Թոնի Շալուբ - գուշակ Ջեք
* Քրիստիան Կեյն - Կել Կուպեր
* Ջեյմս Գեմմոն - Փեթ Կերրիգան
* Մելիսսա Էրկրո - Անդեա
* Սթոկարդ Չեննինգ - Դեբորա Քոննորս
* Գրեգորի Իտցին - Դեննիս
* Վինա Սուդ - բժիշկ
* Լիզա Թորնհիլ - Գվեն
* Մաքս Բեյքեր - Վին
* Անդրոմադա Դունկեր - Մո

## Մրցանակներ
2003 թվականին Անջելինա Ջոլին արժանացել է «Ոսկե ազնվամորի» մրցանակին, վատագույն կանացի դերի համար։

## Լրացուցիչ փաստեր
* Սկզբում ֆիլմի ռեժիսորը փետք է լիներ Ջոել Շումախերը, սակայն նա նախընտրեց աշխատել «Վատ ընկերություն» ֆիլմի վրա։
* Կել Կուպերի դերը պետք է կատարեր Մարկ Ֆոյերսթինը, բայց վերջում այն հասավ Քրիստիան Կեյնին։
* Քրիստիան Կեյնը վոկալիստ է երաժշտական խմբում, և այն հատվածում, երբ նա դուրս է գալիս վերելակից, երգում է իր երգերից մեկը
* Կամեո ֆիլմում հայտնվել են՝ Դեն Լևիսը, Մարգո Մայերսը և Սթիվ Պուլը։

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2002 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Վաշինգտոն նահանգում նկարահանված ֆիլմեր
Գոտֆրիդ Յոն

**Գոտֆրիդ Յոն** (, ), գերմանացի դերասան։

## Կյանք
Հայրը անհայտ է, մորը զրկել են ծնողական իրավունքներից։ 1960-1962 թվականներին ապրել է Փարիզում, ապա տեղափոխվել է Բեռլին, որտեղ էլ սկսել է զբաղվել դերասանական արվեստով Լյուդվիգ Մարլիզեի ղեկավարությամբ։ Առաջին անգամ գլխավոր դեր է կատարել 1971 թվականին «Դայդեր՝ միայնակ որսորդ» հեռուստաֆիլմում։ Ավելի ուշ սկսել է համագործակցել Ռայներ Վերներ Ֆասբինդերի հետ։ 1982 թվականին նկարահանվել է Ալֆրեդ Դյոբլինի «Բեռլին-Ալեքսանդերպլաց» վեպի վրա նկարահանված համանուն ֆիլմում։ Նշանակալի հաջողության է հասել 1995 թվականին՝ նկարահանվելով Ջեյմս Բոնդի մասին պատմող «Ոսկե աչք» ֆիլմում, որտեղ կատարել է սովետական գեներալ-մայոր Ուրումովի դերը։ 2000 թվականին Յոնն արժանացել է Բավարական կինոմրցանակի *Երկրորդ պլանի լավագույն դերասան* անվանակարգում «Աստերիքսն ու Օբելիքսն ընդդեմ Կեսարի» ֆիլմում Հուլիոս Կեսարի դերը կատարելու համար։ 2006 թվականին Յոնը կատարել է Ջոնաթան Իերեմիա Պիչեմի դերը Կլաուս Մարիա Բրանդաուերի «Երեք գրոշանոց օպերա» բեմադրության մեջ։ Տասներկու տարի Յոնն իր կնոջ հետ ապրել է բելգական Կեմիս քաղաքում, իսկ 2008 թվականին տեղափոխվել է Ութինգամ-Ամմերզե։ Մահացել է ուռուցքային հիվանդության հետևանքով։

## Ֆիլմագրություն
* *Դայդեր՝ միայնակ որսորդ* (1971)
* *Կարլոս* (1971) — Դոն Կարլոս
* *Ութ ժամը դեռ օր չէ* (1972/73) — Յոհեն
* *Աշխարհը լարի վրա* (ТВ, 1973)
* *Մայրիկ Կուստերսի համբարձումը* (1975)
* *Դերրիկ* — 3-րդ եթերաշրջան, սերիա 11 (1976)
* *Շիկամկներ* (1977)
* *Հուսահատություն* (1978)
* *Երեսուն լուսնի տարում* (1978) — Անտոն Զայց
* *Մարի Բրաունի ամուսնությունը* (1979) — Վիլլի Կլենցե
* *Բեռլին-Ալեքսանդերպլաց* (1980) — Ռեյնհոլդ
* *Լիլի Մարլեն* (1981) — Ահարոն
* *Չինական արկղեր* (1984)
* *Դելո Ֆրանցա* (1986)
* *Կապույտ Արյուն* (1988/90)
* *Մահն ունի վատ համբավ* (1990)
* *Ծովահրեշ 5* (1990)
* *Փղի ոսկոր* (1991)
* *Սխալ* (1991)
* *Պոչի հարված* (1993)
* *Տիեզերական փրկիչներ* (1993) — գնդապետ Էրիկ Վայս
* *Ոստիկանության հեռախոս 110* (1994)
* *Ոսկե աչք* (1995) — գեներալ-գնդապետ Արկադի Գրիգորովիչ Ուրումով
* *Բենժամենտի համալսարան կամ Այս երազանքը մարդիկ անվանում են մարդկային կյանք* (1995)
* *Անտառի արքա* (1996) — գլխավոր անտառապահ
* *Հազարամյակ* (1997)
* *Արդյոք գեղեցի՞կ եմ* (1998)
* *[[Աստերիքսն ու Օբելիքսն ընդդեմ Կեսարի]]* (1999) — Յուլի Կեսար
* *Աստվածաշնչյան ավանդազրույցներ․ Մարիամ Մագդաղենացի* (2000)
* *Կյանքի ապացույց* (2000) — Էրիկ Կեսլեր
* *Չերչիլ* (2002)
* *Հռոմեական կայսրություն։ Օգոստոս* (2003) — Ցիցերոն
* *Անզուսպ Ժյուլին և Վերսալի գաղտնիքները* (2004)
* *Ծովահենի սիրտը* (2006)
* *Յոն Ռաբե* (2007) — Օսկար Թրաուման
* *Սև ծաղիկներ* (2009)
* *Ռումպելշտիլցխեն* (2009)
* *Կյանքը չափից դուրս երկար է* (2010)
* *Ժամանակի կորուստ։ Սուտակե գիրք* (2013) — բժիշկ Ուայթ

## Ծանոթագրություններ

## Արտաքին հղումներ
* filmportal.de
* Մահացել է գերմանացի դերասան Գոտֆրիդ Յոնը։ Lenta.ru. 2014 թվականի սեպտեմբերի 2

Կատեգորիա:Գերմանացի դերասաններ
Կատեգորիա:Քաղցկեղից մահացածներ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Կինոդերասաններ
Կատեգորիա:Հնչյունավորողներ
Հոնկոնգի համալսարան

**Հոնկոնգի համալսարանը** (անգլ. **The University of Hong Kong** կամ **HKU**; keith. 香港大學) , Հոնկոնգի ամենահին բարձրագույն կրթական հաստատություններից։ Հիմնադրվել է 1911 թվականին Հոնկոնգի Մեծ Բրիտանիայից ազատագրման ժամանակ։ Ուսումնական լեզուն անգլերենն է։

Բրիտանական «Times Higher Education» ամսագրի համաձայն՝ Հոնկկոնգի համալսարանն առաջինն է Ասիայում և 21-րդը աշխարհում։ 2008-2009 թվականների տվյալներով համալսարանում է սովորողների թիվը 21652 է, այդ թվում՝ 11962 ուսանող, 7326 ասպիրանտ և 2364 ասպիրանտ հետազոտող։

## Պատմություն
ձախից|մինի|210x210փքս|Համալսարանի գլխավոր լսարանը, 1912 թվական
Համալսարանն ստեղծվել է Հոնկոնգի նախկին բժշկական քոլեջի հիման վրա, որը կառուցվել է չինացիների համար 1887 թվականին Լոնդոնի միսիոներական հասարակության կողմից։ Այնուհետև այն դառել է համալսարանի բժշկական ֆակուլտետը։

Համալսարանը հիմնադրվել է 1911 թվականին։ Այդ ժամանակների նահանգապետ Ֆրեդերի Լուգարդը զգում էր Հոնկոնգում համալսարան կառուցելու անհրաժեշտությունը, որպեսզի կարողանար մրցել այլ տերությունների հետ, որոնք հիմնէլ էին իրենց համալսարանները Չինաստանում, ինչպես Պռուսիայն Շանհայում բացել էր Տունցի համալսարան։ Սկզբնական շրջանում համալսարանը մեծ շեշտ էր դնում հումանիտար գիտությունների վրա, չնայած կար արդեն բացված բժշկական ֆակուլտետ։ Ժամանի ընթացքում բացվում են ճարտարագիտության և արվեստի ֆակուլտետներ։ 1916 թվականի դեկտեմբերին համալսարանը իրականացնում է իր առաջին հավաքը 23 շրջանավարտների և 5 պատվավոր շրջանավարտների մասնացությամբ։ 1920- ական թվականների երկրորդ կեսից սկսած մեծ ուշադրություն է դարձվել նաև արևելյան մշակույթի վրա։ 1941 թվականին Ճապոնական ներխուժման ժամանակ, համալսարանի շենքը վնասվում է և համալսարանը փավում է մինչև 1945 թվականը։
աջից|մինի|210x210փքս|Hui Oi-Chow Science Building (Կրթության ֆակուլտետի շենքը)
Երկրորդ Համաշխարհային պատերազմից հետո վերականգնվել է և վերաբացվել։ 1967 թվականին հիմնում է սոցիալական գիտությունների ֆակուլտետը, իսկ 1969 թվականին իրավաբանական ֆակուլտետը։ 1961 թվականին ուսանողների թիվը 4 անգամ շատ էր քան 1941 թվականին։ 2001 թվականին  բացվում է էկոնոմիկայի և բիզնես ֆակուլտտեը, որը տասերորդն էր համալսարանում։ Հոնկոնգի դպրոցում սովորողների թիվը տարածաշրջանում ամենամեծն է, ընդհանուր ուսանողների 10 տոկոսը։

## Վայր
Համալսարանի գլխավոր կամպուսը զբաղեցնում է 16000 մ² Բոնխամ Ռոուդում և Պո Ֆու Լամ Ռուդում՝ Հոնկոնգի կղզու վրա։ Համալսարանը բրիտանական գաղութային ճարտարապետության հազվադեպ նմուշներից է Հոնկոնգում։ Բժշկական ֆակուլտետը գտնվում է գլխավոր կամպուսից 4,5 կմ հարավ-արևմուտք, հարավային կողմում։ Բացի այդ համալսարանը ներառում է գյուղատնտեսական հետազոտական կենտրոն և ծովային գիտությունների կենտրոն

## Ֆակուլտետներ
* Faculty of Architecture 
* Faculty of Arts 
* Faculty of Business and Economics
* Faculty of Dentistry 
* Faculty of Education
* Faculty of Engineering 
* Faculty of Law
* Li Ka Shing Faculty of Medicine
* Faculty of Science
* Faculty of Social Sciences

## Ծանոթագրություններ

Կատեգորիա:Համալսարաններ այբբենական կարգով
Կատեգորիա:Ուսումնական հաստատություններ այբբենական կարգով
Կատեգորիա:Հոնկոնգի համալսարաններ
Հիշողության աշխարհի առաջնություններ

thumb|right|300px|Մրցաշարի խաղաքարտերը

**Աշխարհի հիշողության առաջնությունները** հիշողության սպորտների կազմակերպված մրցույթ է, որտեղ մրցակիցները տրված ժամանակահատվածում փորձում են մտապահել այնքան ինֆորմացիա, որքան հնարավոր է։ 1991 թվականից սկսած առաջնությունն անցկացվում է ամեն տարի՝ բացառությամբ 1992 թվականը։ Այն կազմակերպվել է Թոնի Բուզանի կողմից։ Մրցաշարի համահեղինակն է Ռեյմոնդ Քինը։ Այն շարունակվում է կազմակերպվել նույն գործընկերության կողմից։ Աշխարհի չեմպիոնի կոչմանն են արժանացել չորս բրիտանացի, երեք գերմանացի, մեկ չինացի, մեկ շվեդ և մեկ ամերիկացի։ Առաջին հաղթողն է Դոմինիկ Օ'Բրայենը Մեծ Բրիտանիայից։ Ներկայիս աշխարհի չեմպիոնը Ալեքս Մյուլենն է Միացյալ Նահանգներից։

## Ֆորմատ
Աշխարհի առաջնությունները բաղկացած են 10 տարբեր կատեգորիաներից, որտեղ մրցակիցները պետք է փորձեն հնարավորինս շատ ինֆորմացիա մտապահել տրված ժամանակահատվածում.
#Մեկ ժամ՝ խառը դասավորությամբ թվեր
#Հինգ րոպե՝ թվեր
#Արտասանվող թվեր, մի վայրկյանում կարդալ մեկը
#30 րոպե՝ երկուական համակարգի թվեր (011100110001001....)
#Մեկ ժամ՝ խաղաքարտեր
#Պատահական դասավորված բառերի ցուցակներ
#15 րոպե՝ անուններ և դեմքեր (աշխարհի ռեկորդ՝ 164 անուն)
#5 րոպե՝ պատմական տարեթվեր (հորինված իրադարձություններ և տարեթվեր)
#Աբստրակտ պատկերներ (պատահականորեն գեներացված՝ սև և սպիտակ)
#Արագ խաղաքարտեր՝ միշտ վերջինն է կատեգորիաներից։ Հնարավորինս արագ մտապահել 52 խաղաքարտից բաղկացած տուփի խառնած խաղաքարտերի դասավորությունը։

## Վայրեր և հաղթողներ

### WMSC աշխարհի չեմպիոն (2017-ից մինչ օրս)

### IAM-ի աշխարհի չեմպիոն (2017-այսօր)

Անցած մրցաշարերի և ռեկորդների մասին ամբողջական տեղեկատվություն կարելի է ստանալ այցելելով Աշխարհի հիշողության վիճակագրության վեբկայք
:

## Տես նաև
* Հիշողության սպորտ
* Լոկիի մեթոդ

## Ծանոթագրություններ

## Արտաքին հղումներ
* Մրցաշարի պաշտոնական կայք 
* Memoriad՝ ինտելեկտուալ օլիմպիադաների պաշտոնական կայք
* ԱՄՆ-- մրցաշարերի պաշտոնական կայք
* Պատահական թվերի գեներատոր՝ աշխատանքային հիշողությունը մարզելու համար

Կատեգորիա:Առաջնություններ
Կատեգորիա:Հիշողության կառավարում
Կատեգորիա:Հիշողություն
Սինձո Կորոկի

**Սինձո Կորոկի** (, ), ճապոնացի ֆուտբոլիստ։

## Կարիերա
Հոսյոի բարձրագույն դպրոցի սան։ 2005-ից  2012 թվականներին հանդես է եկել «Կասիմա Անտլերս» ակումբում, նրա կազմում դարձել է Ճապոնիա եռակի չեմպիոն և երկրի գավաթի կրկնակի գավաթակիր։ 2013 թվականին տեղափոխվել է «Ուրավա Ռեդ Դայմոնդս», նրա կազմում երկու անգամ դարձել է փոխչեմպիոն։

## Ազգային հավաքական
Ճապոնիայի ազգային հավաքականում իր դեբյուտը նշել է 2008 թվականի հոկտեմբերի 9-ին ԱՄԷ-ի հավաքականի դեմ խաղում։ 2008-ից մինչև 2011 թվականը խաղացել է հավաքականում 12 խաղ, մեծամասնությունում դուրս էր գալիս փոփոխության։ Քառամյա ընդմիջումից հետո, 2015 թվականի օգոստոսին հրավիրվել է հավաքական Արևելյան Ասիայի առաջնությանը մասնակցելու համար, առաջնությունում անցկացրել է երեք խաղ։

## Վիճակագրությունը հավաքականում

## Նվաճումները
* Ջեյ-լիգայի չեմպիոն; 2007, 2008, 2009
* Կայսրի գավաթ; 2007, 2010
* Ջեյ լիգայի գավաթ; 2011, 2012

## Արտաքին հղումներ
* 
* 
* 
* Japan National Football Team Database
 
## Ծանոթագրություններ

Կատեգորիա:Ճապոնացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Բրենդոն Թիմոթի Ջեքսոն

**Բրենդոն Թիմոթի Ջեքսոն** (, ), ամերիկյան սթենդաբ ժանրի դերասան, սցենարիստ և պրոդյուսեր, ավելի հայտնի է «Զինվորների անհաջողությունը», «Պերսի Ջեքսոնը և կայծակներ գողացողը», «Ատամի փերին», «Վիճակախաղի տոմս», «Մեծ մայրիկները։ Որդին հոր նման» և «Պերսի Ջեքսոնը և հրեշների ծովը» ֆիլմերում կատարած իր դերերով։

## Կենսագրություն
Բրենդոն Թիմոթի Ջեքսոնը ծնվել է Դետրոյթում 1984 թվականի մարտի 7-ին։ Ընտանիքի յոթ երեխաներից մեկն է։ Նրա մայրը՝ Բեվերլի Իվոնը, պաստոր է, իսկ հայրը՝ Բիշոպ Ուեյն Ջեքսոնը, Great Faith Ministries International-ի ավագ պաստոր, նաև *Miracles Do Happen: The Power And Place Of Miracles As A Sign To The World* գրքի հեղինակ։ Նրա մորական պապը՝ Ռոյալ Տիտուս Բոեմանը, եղել է Հիսունականների քարոզիչ, ով Ինդիանա ամսագրում հանդես էր գալիս «Boy Wonder» անունով.:
 
Բրենդոն Թիմոթի Ջեքսոնն ավարտել է Ուեստ-Բլումֆիլդի անվան դպրոցը Մաչիգան նահանգում։ Դրանից հետո նա տեղափոխվում է Լոս Անջելես և Laugh Factor ակումբի կատակերգություններում ելույթ ունենում որպես կոմիկ։ Առաջին համեմատաբար նշանակալից դերը խաղացել է ռեժիսոր Բեն Սթիլերի «Զինվորների անհաջողությունը» ֆիլմում։ Նրա հերոսը *Ալպա Չինո* մականունով ռեփեր է։ Որոշ ժամանակ անց «Պերսի Ջեքսոնը և կայծակներ գողացողը» ֆիլմում նա մարմնավորել է գլխավոր հերոսի լավագույն ընկերոջը, ինչպես նաև հայտնվել է մի քանի այլ ֆիլմերում։ 2011 թվականին թողարկվել է «Մեծ մայրիկները։ Որդին ինչպես հայրը» ֆիլմը, որտեղ Ջեքսոնը խաղում է հայտնի կոմիկ Մարտին Լոուրենսի հետ միասին։ Ֆիլմում նա մարմնավորում է *Տրենտ Փիրսին*՝ փոխարինելով Յաշա Վաշինգտոնին, ով կատարել էր այդ նույն դերը նախորդ ֆիլմերում։

## Ֆիլմագրաֆիա

## Ծանոթագրություններ

## Արտաքին հղումներ
* 
* Պաշտոնական վեբ-կայք 

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի կատակերգուներ
Կատեգորիա:Ամերիկացի կոմպոզիտորներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
The Clash

**The Clash** ([ðə klæʃ]), բրիտանական երաժշտական խումբ, որ ձևավորվել է 1976 թվականին Լոնդոնում։ Խումբը ոգեշնչվել և ազդվել է Sex Pistols փանկ ռոք խմբի երաժշտությունից և ոճից։ *The Clash*-ը հանդիսանում է փանկ ռոք ժանրում կատարող ամենահայտնի առաջին խմբերից մեկը։ Չնայած մեծ հայտնիությանը, որը խումբը ձեռք է բերել փանկ ժանրում կատարելով` խումբը փորձեր է կատարել նաև տարատեսակ այլ երաժշտական ոճերում՝ ռեգգիից մինչև հիփ-հոփ։ Երաժշտական դիապազոնի այդպիսի լայնությունը, քաղաքական անհամերաշխությունը, յուրահատուկ էներգիան The Clash-ին փանկերին ոչ բնորոշ մեծ հաջողություն բերեցին իրենց հայրենիքում և արտասահմանում։

Սկսելով կարիերան լոնդոնյան անդերգրաունդ ակումբներում` խումբը մեծ հաջողության է հասել համաշխարհային ռոք-բեմերում` իր համերգներին հանդիսատեսների մեծ բանակ հավաքելով և մասնակցելով աշխարհի ամենամեծ երաժշտական փառատոններին։ Չնայած նման հաջողությանը` The Clash-ը մինչև լուծարումը հավատարիմ է մնացել փանկ-ավանդույթներին. երաժիշտները խմբի գովազդով զբաղվողներից պահանջում էին համերգի տոմսերի համար քիչ գումար սահմանել երկրպագուների համար, շփվում էին նրանց հետ համերգներից հետո և վաճառում 2 կամ 3 ալբոմներ մեկի գնով` փոխհատուցելով լեյբլի կորուստը իրենց հաշվին։

2003 թվականին The Clash-ը ներառվել է ամերիկյան ռոքնռոլի փառքի սրահի մեջ։

## Կենսագրություն
### Խմբի կազմավորում և առաջին ելույթներ
The Clash-ը ձևավորվել է 1976 թվականի հունիսի սկզբին Լոնդոնում երկու խմբերի` *The 101ers*-ի և *London SS*-ի միավորման արդյունքում. առաջինից եկել է վոկալիստ և կիթառահար Ջո Սթրամերը, երկրորդից` հարվածային գործիքներ նվագող Քեյթ Լեվենը, բաս կիթառահար Փոլ Սիմոնոնը և կիթառահար Միկ Ջոնսը։

Ջո Սթրամերը այն ժամանակ արդեն երկու տարի The 101’ers փաբ-ռոք խմբի վոկալիստն էր, ով 1950-ականների պարզ ռոքնռոլ երգեր էր նվագում և ում մոտ արդեն ձայնագրված էր և թողարկման էր պատրաստվում դեբյուտային սինգլը։ Սակայն Սթրամմերը The 101’ers-ի կազմում կարիերայի շարունակության նպատակահարմարությունը կասկածի տակ դրեց Sex Pistols-ի համերգներից ստացած ցնցումից հետո։ 1976 թվականի ապրիլի 3-ին The 101’ers-ը նվագում էր «Nashville Rooms» լոնդոնյան փաբում, որտեղ Սթրամմերը առաջին անգամ տեսել էր Sex Pistols-ին, որի մասին նա հենց դրանից առաջ էր լսել։ Ջո Սթրամմերը նշել է, որ իր տեսած համերգից հետո նա իր խմբին անվանել է «երեկվա օրաթերթ»։

## Ծանոթագրություններ

## Արտաքին հղումներ
* 
* 
* Լուսանկարների հավաքածու
* Տեղեկատվություն համերգների և ստուդիական սեսիաների մասին
* 

Կատեգորիա:Բրիտանական ռոք երաժշտական խմբեր
Կատեգորիա:Փանկ-ռոք խմբեր
Կատեգորիա:«Գրեմմի» մրցանակի դափնեկիրներ
Կատեգորիա:1976 հիմնադրված երաժշտական խմբեր
Կլաուդիա Բլեք

**Կլաուդիա Լի Բլեք** (, ),  ավստրալիացի դերասանուհի։ Խաղացել է «Աշխարհի ծայրին» և «Աստղային դարպասներ։ ԱԳ-1» հեռուստասերիալներում։

## Կենսագրություն

Կլաուդիա Բլեկը ծնվել և մեծացել է Ավստրալիայի Սիդնեյ քաղաքում։ Սիդնեյում ավարտել է աղջիկների «Kambala Girls School»  դպրոցը։ Գրեթե ողջ կյանքը անցել է Ավստրալիայում, Հյուսիսային Ամերիկայում և Նոր Զելանդիայում։

## Կարիերա

Մինչև 18 տարեկան Կլուդիան եղել է պրոֆեսիոնալ թատրոնի դերասանուհի։ Մասնակցել է տարբեր խմբերի թատերախաղերին, այդ թվում նաև հանրաճանաչ ավստրալիական թատերախումբ «*Belvoir Street Theatre»*-ին։ 1990 թվականին մասնակցելով Շեքսպիրի Վենետիկի վաճառականը պիեսում՝ Պորցիի դերով հաղթել է մրցույթում։

1993 թվականին հայտնվելով հեռուստատեսություն՝ դերասանուհին հիմնականում նկարահանվել է ավստրալիական կինոֆիլմերում և հեռուստասերիալներում։ 
2001 և 2002 թվականներին «Աշխարհի ծայրին» հեռուստասերիալում իր դերի համար Բլեքը առաջադրվել է «Saturn Award» մրցանակին՝ որպես լավագույն դերասանուհի և արդեն 2005 թվականին շահել մրցանակը։

2000 թվականին Կլաուդիան Վին Դիզելի հետ նկարահանվեց «Սև անցք» Ֆիլմի գլխավոր դերերից մեկում։ 2002 թվականին նկարահանվել է գրող Էն Ռայսի գրքի հիման վրա նկարահանվեց «Անիծվածների թագուհին» ֆիլմում, բայց արդեն երկրորդական դերում։ 2004 թվականին միացավ հեռուստասերիալի դերասանական կազմին, սկզբում որպես հրավիրված դերասանուհի, հետո արդեն որպես հիմնական դերասանուհի։
2007 թվականին Կլաուդիային հրավիրել են NBC հեռուստաալիքի «Կյանք» հեռուստասերիալում նկարահանվելու որպես Ջենիֆեր Կոնովեր, բայց հղիության պատճառով չկարողացավ նկարահանվել։ Նրա փոխարեն նկարահանվեց Ջենիֆեր Սիբելը։

Կլաուդիան նաև դասական և ջազ ժանրերի պրոֆեսիոնալ երգչուհի է։ Շնորհիվ իր ձայնի՝ հաճախ մասնակցում է վիդեո խաղեր հնչյունավորումների։ Նրա աշխատանքներն են՝  «Mass Effect», «God of War», «Lords of Everquest», «Crysis» и «Dragon Age: Origins» համակարգչային խաղերը։

## Անջնական կյանք

2004 թվականին «Աշխարհի ծայրին. Խաղաղարարների պատերազմը» մինի-սերիալում նկարահանվելու ժամանակ Կլաուդիան ամուսնացել է։ Առաջին երեխան տղա է, ծնվել է 2005 թվականի դեկտեմբերին։ Բլեքի երկրորդ տղան լույս աշխարհ է եկել 2007 թվականին։

## Ֆիլմագրություն

## Արտաքին հղումներ
* 
* Claudia Black Online 
* ClaudiaBlack.tk 

Կատեգորիա:Ավստրալիացի կինոդերասանուհիներ
Կատեգորիա:Ավստրալիացի դերասանուհիներ
Լեոնիդ Վավակին

**Լեոնիդ Վասիլևիչ Վավակին** (, ), խորհրդային և ռուս ճարտարապետ և քաղաքաշինարար, 1977 թվականին և 1987-1996 թվականներին` Մոսկվայի գլխավոր ճարտարապետ, 1977-1981 թվականներին` Մոսկովյան շրջանի գլխավոր ճարտարապետ։ Ռուսաստանի Խորհրդային Ֆեդերատիվ Սոցիալիստական Հանրապետությանը վաստակավոր ճարտարապետ (1981 թվական), ՌԴ-ի պատվավոր ճարտարապետ (2001 թվական), Ռուսաստանի ճարտարապետական և շինարարական գիտությունների ակադեմիկոս (1992 թվական, 1996-2003 թվականներին` փոխնախագահ), ՌԴ-ի գեղարվեստի ակադեմիայի պրոֆեսոր (1995 թվական)։

## Կյանքը
Ծնվել է 1932 թվականի ապրիլի 6-ին Մոսկվայում։ 1956 թվականին ավարտել է Մոսկվայի ճարտարապետական համալսարանը ճարտարապետի որակավորմամբ։ 1956-1978 թվականներին աշխատել է Ռուսաստանի Խորհրադային Ֆեդերատիվ Սոցիալիստական Հանրապետության Պետական համալսարանում, որտեղ սովորական ճարտարապետից դարձել է համալսարանի գլխավոր ճարտարապետ։ 1977 թվականին նշանակվել է Մոսկվայի Ճարտարապետանախագծային վարչության ղեկավար և Մոսկվայի տարածքի գլխավոր կոմիտեի կառավարիչ (Մոսկվայի շրջանի գլխավոր ճարտարապետ)։ 1981-1987 թվականներին ԽՍՀՄ քաղաքաշինության և ճարտարապետության պետական կոմիտեի փոխնախագահ։ 1987-1996 թվականներին Մոսկվայի Ճարտարապետանախագծային վարչության ղեկավար, Մոսկվայի ճարտարապետության և քաղաքաշինության հանձնաժողովի ղեկավար (Մոսկվա քաղաքի գլխավոր ճարտարապետ)։ 1996-2003 թվականներին Ռուսաստանի ճարտարապետության և շինարարության ակադեմիայի փոխնախագահ։

## Աշխատանք
Իրականացրել է մոտ 100 քաղաքաշինարարական նախագծեր` շրջանների նախագծում, հատակագծերի նախագծում, մանրամասն պլանավորման նախագծեր, բնակելի տարածքների կենտրոնների նախագծում, ԽՍՀՄ շինարարական համայնքների կենտրոնների էսքիզներ (Անապա, Արզամասի, Վլադիվոստոկի, Դուբնիի, Կազանի, Կալինինգրադի, Կռասնայա Պոլյանայի, Կստովոյի, Նիժնի Տագիլի, Օմսկի, Սարատովի, Սվերդլովսկի, Սլավուտիչի, Սոչիի, Ստավրոպոլի, Տայշետայի, Թբիլիսիի, Տուապսեի, Տուլայի, Ֆրյազինոյի, Շախտի, Էլիստայի և այլն), ինչպես նաև Մոնղոլիա (Ուլան- Բատորի գլխավոր նախագծերը` Էրդենետա)։ Իրականացրել է Ղազախստանի մայրաքաղաք Աստանայի կենտրոնական մասի նախագծումը։ Վավակինի գլխավորությամբ է մշակվել Մոսկվայի և Մոսկովյան շրջանի նախագծումը։ Մայրաքաղաքի պատմական կենտրոնի վերածննդի նախագիծը, ինչպես նաև` բնության պահպանության և Ռուսաստանում պահուստների ստեղծման նախագիծը։

## Պետական պարգևներ
* ԽՍՀՄ մինիստրների խորհրդի մրցանակի դափնեկիր (1977 թվական)
* ՌԴ-ի (1992 թվական) և Ուկրաինայի (1997 թվական) պետական մրցանակներ

## Ծանոթագրություններ

## Արտաքին հղումներ
* Լեոնիդ Վավակին Վասիլևիչ

Կատեգորիա:Մոսկվայի ճարտարապետության ինստիտուտի շրջանավարտներ
Կատեգորիա:ՌԴ պետական մրցանակի դափնեկիրներ գրականության և արվեստի բնագավառում
Կատեգորիա:Ռուս ճարտարապետներ
Կատեգորիա:Տրոեկուրովյան գերեզմանատանը թաղվածներ
Մհեր Երզնկյան

**Մհեր Արամայիսի Երզնկյան**, ապրիլյան քառօրյա պատերազմի հերոս։

## Կենսագրություն
Մհեր Երզնկյանը ծնվել է 1995 թվականին Երևան քաղաքում։ Իննամյա կրթությունը ստանալուց հետո զբաղվել է ոսկերչությամբ և արծաթագործությամբ։ Իր մոտ միշտ կրում էր իր պատրաստած արծաթյա խաչը։ Մհերը ունի մեկ քույր և եղբայր։ Վերջինս նույնպես պայմանագրային զինծառայող էր։

18 տարին լրանալուն պես Մհերը պետք է զորակոչվեր բանակ, սակայն ծառայության մեկնելը հետաձգվում է, և Մհերը բուժումներ է ստանում։ 3 տարի բուժումն անցնելուց հետո, 2016 թվականի հունվարին, 21 տարեկան հասակում զորակոչվել է բանակ։ Խելացի և գրագետ զինվոր էր։ Մահացու հրազենային վիրավորում ստացել է ապրիլի 5-ի լույս 6-ի գիշերը։ Երկուսուկես ամսվա զինծառայող էր։ Քառօրյա պատերազմում ցուցաբերած արիության համար զինծառայողին տվել են «Առյուծ Մհեր» մականունը։

## Հուղարկավորություն
Հոգեհանգիստը տեղի է ունեցել 2016 թվականի ապրիլի 8-ին ժամը 18:00-ին, իսկ հուղարկավորությունը՝ 2016 թվականի ապրիլի 9-ին ժամը 13:00-ին Երևան քաղաքում։

## Պարգևներ
* Մարտական ծառայության մեդալ (հետմահու), 2018

## Ծանոթագրություններ

## Արտաքին հղումներ
* Մհերն էս անգամ իր սվիտրը հանել ու բոլորիս պաշտպանել ա… 
* «Իմ որդին, առյուծաբար կռվելով, վաստակեց Առյուծ Մհեր կոչվելու իրավունքը»
* «Հերոսի ծնողները». Մհերի մայրը գտել է ցավին հաղթելու ճանապարհը 

Կատեգորիա:Մարտական ծառայության մեդալակիրներ
Ֆտորապլաստ

**Ֆտորապլաստներ** կամ **ֆտորլոններ**, ֆտոր պարունակող պլասամասսաների տեխնիկական անվանումը ԽՍՀՄ–ում և ՌԴ-ում, էթիլենի ֆտորածանցյալների հոմոպոլիմերներն ու ֆտոր պարունակող այլ օլեֆինների հետ նրանց համապոլիմերներն են։

Առավել կարևոր են պոլիքառաֆտորէթիլենն ու պոլիեռֆտորքլորէթիլենը, որոնք ունեն բարձր քիմիա, ջերմա, ցրտա և մթնոլորտակայունություն, արժեքավոր ֆիզիկական հատկություններ։ Սպիտակ, բյուրեղական ամուր նյութեր են։

## Պոլիքառաֆտորէթիլեն
Պոլիքառաֆտորէթիլեն (–CF2-CF2–)ո, մոլ․ զանգվածը՝ 5·105–2·106, խտությունը՝ ~2200 կգ/մ3 (20°С)։ Կայուն է ուժեղ օքսիդիչների, վերականգնիչների, թթուների, հիմքերի, օրգանական լուծիչների նկատմամբ։ Չափերն ու ձևը չի փոխում ջրում, հեղուկ վառելանյութերում և յուղերում։ Ֆիգիոլոգիապես իներտ է։ Որոշակի էլաստիկությունը պահպանում է մինչև –269&nbsp;°C սառեցնելիս։ Հալվելիս (327°С) դառնում է թափանցիկ, քայքայվում է 415&nbsp;°C-ում։ Կազմում է ֆտորապլաստների համաշխարհային արտադրանքի շուրջ 85%–ը։

## Պոլիեռֆտորքլորէթիլեն
Պոլիեռֆտորքլորէթիլեն (–CF2–CFCl–)ո, մոլ․ զանգվածը՝ 56000– 360000, խտությունը՝ 2090–2160 կգ/մ3 (25&nbsp;°C)։ Աշխատանքային ջերմաստիճանային տիրույթը՝ –196-190&nbsp;°C։

Ֆտորապլաստները ստանում են ռադիկալային պոլիմերմամբ, վերամշակում ջերմապլաստների համար ընդունված եղանակներով։ Օգտագործվում են էլեկտրա– և ռադիոտեխնիկայում, ավիացիոն, հրթիռային տեխնիկայում, մեքենաշինության, քիմիական և ատոմային արդյունաբերության, բժշկության մեջ և այլն։

ԽՍՀՄ–ում պոլիքառաֆտորէթիլենը թողարկվել է ֆտորլոն–4, պոլիեռաֆտորքլորէթիլենը՝ ֆտորլոն–3, ԱՄՆ–ում՝ համապատասխանաբար տեֆլոն և կել–F անվանումներով։

## Արտաքին հղումներ
* 

## Ծանոթագրություններ

Կատեգորիա:Պլաստմասսաներ
Կատեգորիա:Պոլիմերներ
Կատեգորիա:Ֆտորօրգանական միացություններ
Nobuta wo Produce (հեռուստասերիալ)

**Nobuta wo Produce** (), ճապոնական հեռուստասերիալ։

## Սյուժե
Հեռուստասերիալն այն բանի մասին է, թե ինչպես երկու դասընկերներ կատակով որոշում են օգնել Նոբուկ Կատանիին, ով հենց նոր էր տեղափոխվել նրանց դասարան, պաշտպանել դպրոցական արհամարհանքից։ Այդ պահից սկսած, նրանք չիմանալով ինչպես, փոխեցին ոչ միայն աղջկա այլև իրենց կյանքը։

## Դերերում
* Կաձույա Կամենասի- Սյուջի Կիրիտանի ()
* Տոմոհիստա Յամասիտա- Ակիրա Կուսանո ()
* Մակի Հորիկիտա- Նոբուկո Կոտանի ()
* Էրիկա Տոդա Մարիկո Օերհարա ()
* Տակասի Ուկաջի-Սատորու Կիրիտանի 
* Յուտո Նակաջիմա -Կոջի Կիրիտանի
* Յոսինորի Օկադա-Տակեսի Յոկամայա
* Տոմոյա Իսիի - Հիրոսի Յոսիդա
* Կացումի  Տակախասի- Իպպեյ  Հիրայամա
* Մարի Նացոկի - Յոկո Սադա
* Ֆումիկո Միջուտա - Կոջուե Բանտո
* Սյունսուկե Դայտո - Տանիգուտի
* Հանամի Տաջիմա- Միսա Իոնուե
* Ակիկո - Նամի Սաեկի
* Տոմու Սուետակա- Տոսիակի Կոնդո

## Ծանոթագրություններ

## Արտաքին հղումներ
* Ճապոնական պաշտոնական կայքէջ

Կատեգորիա:2004 վեպեր
Կատեգորիա:Ճապոնական վեպեր